
                                                  NARVA LINNAVALITSUS

                                                       MÄÄRUS

 

 

Narva                                                                                                                 __.__.2004 nr ___

 

 

                                         Narva Täiskasvanute Kooli

 

                                     PÕHIMÄÄRUS
 

 

Määrus kehtestatakse Põhikooli – ja gümnaasiumiseaduse (RT I 1993, 79, 1186; 1999, 42, 497; 79, 730; 2000, 33, 195; 54, 349; 611; 2001, 50, 288, 75, 454; 2002, 25, 144, 34, 205, 53, 336, 57, 359, 61, 375, 63, 389, 64, 393; 90, 521; 2003, 21, 125; 2004, 27, 180; 30, 206; 41, 276; 56, 404) § 12 lõike 4 ja Narva Linna Põhimääruse (KO 2000, 76, 1094) punkti 5.5.1 alapunkti 2 ja punkti 10.2.2 alapunkti 2 alusel.
 

 

1. Üldsätted 
1.1 Narva Täiskasvanute Kool  (edaspidi Kool) on munitsipaalõppeasutus, kus on põhikool ja gümnaasium, mis tegutsevad ühe asutusena.

1.2 Kooli asukoht on Eesti Vabariik, Ida-Virumaa ja aadress on Puškini 23a, 20303 Narva.

1.3 Koolil on Narva vapi kujutise ja oma nimetusega pitsat ning sümboolika. Koolil on oma eelarve ning võib-olla oma pangaarve.

1.4 Õppimine koolis on õppemaksuta.

1.5 Kool juhindub oma tegevuses Eesti Vabariigis kehtivast seadusandlusest, Haridus- ja teadusministeeriumi määrustest ja teisest haldusaktidest, kohaliku omavalitsuse õigusaktidest, käesolevast põhimäärusest ja Narva Linnavalitsuse  Kultuuriosakonna juhataja käskkirjadest ning korraldustest.

1.6. Narva Täiskasvanute Kool on Narva Õhtukeskkooli õigusjärglane.

 

2. Kooli tegevuse eesmärgid 
2.1 Luua koolikohustusliku vanuse ületanud isikutele võimalus põhihariduse omandamiseks ja põhihariduse omandanud isikutele üldkeskhariduse omandamiseks õhtuses ja kaugõppe vormis ning võimaldada põhikooli ja gümnaasiumi lõpetamist eksternina;

2.2 Luua mitmekülgsed võimalused õppetööväliseks huvialategevuseks kooli juures;

2.3 Soodustada arenenud vaba isiku kujundamist, kes on võimeline orienteeruma nii eesti kui ka vene kultuurikeskkonnas.

 

3. Õppekeel 
3.1 Õppetöö koolis toimub vene keeles.

3.2 Eesti keele õpe on vene õppekeelega koolide puhul kohustuslik riikliku õppekavaga  määratud mahus.

 

4. Struktuur 
4.1 Koolis on põhikooli 7.-9. klass ja gümnaasiumi 10.-12.klass.

4.2 Kooli juures tegutsevad aine- ja huvialaringid.

4.3 Koolis on oma raamatukogu.

 

5. Õppe- ja kasvatuskorraldus 
5.1 Kool järgib õppe- ja kasvatustegevuses Vabariigi Valitsuse poolt kehtestatud põhikooli ja gümnaasiumi riikliku õppekava. Õpingute aluseks on kooli direktori poolt kinnitatud kooli õppekava.

5.2 Põhikooli klassides on õppekeeleks vene keel, järk-järgult minnakse üle gümnaasiumiklassides eesti õppekeelele.

5.3 Usuõpetus ei ole koolis kohustuslik. Kool on kohustatud usuõpetust õpetama, kui seda soovivad õpilasi on kooliastmes vähemalt 15.

5.4 Õppeperioodi arvestusühikuteks on: õppetund, õppenädal, kursus, poolaasta. Õppeperioodis on 36 õppenädalat.

5.5 Õppeaasta algab 1. septembril. Õppeaasta koosneb õppe- ja eksamiperioodist ning koolivaheaegadest. Koolivaheajad ja nende kestvuse kehtestab haridus- ja teadusminister.

5.6 Õpilaste nädalakoormus õppetundides määratakse kooli õppekavaga.

5.7 Õppetunni pikkuse määrab haridus- ja teadusminister määrusega.

5.8 Kooli klasside täituvuse piirnormid kehtestab haridus- ja teadusminister.

5.9 Põhikooli ja gümnaasiumi lõpetamiseks korraldatakse lõpueksamid. Lõpueksamid on riigi- ja koolieksamid.

5.10 Õpilaste  oskusi,  teadmisi  ja  vilumusi hinnatakse viiepallisüsteemis. Õpilaste hindamise korra kehtestab haridus- ja teadusminister määrusega.

5.11 Põhikooli ja gümnaasiumi lõpetanutele väljastatakse haridust tõendavad dokumendid vastavalt kehtestatud õigusaktidele.

 

6. Õpilased 
6.1 Põhikooli klassidesse võetakse vastu koolikohustusliku vanuse ületanud isikud. Gümnaasiumiklassidesse võetakse põhihariduse omandanud isikud. Gümnaasiumiklassidesse vastuvõtt toimub põhikooli lõpetamise tulemuste alusel.

6.2 Õpilase kooli nimekirja kandmiseks on vajalikud järgmised dokumendid:

· arstitõend õpilase tervisliku seisundi kohta;

· sünnitunnistuse koopia või passikoopia;

· kui õpilane vahetab kooli, siis klassitunnistus.

6.3 Õpilasel on õigus:

6.3.1 Valida oma huvidele ja võimetele vastavaid õppeained koolis õpetatavate valikainete piires või õppida individuaalõppekava järgi haridus- ja teadusministri määrusega kehtestatud korras.

6.3.2 Moodustada koolis õpilasesindus, stuudiod ja ringe, mille eesmärk ja tegevus ei ole vastuolus kooli  ja kodu kasvatustaotlusega.

6.3.3 Osaleda valitud õpilasesindajate kaudu koolielu probleemide lahendamises. Gümnaasiumiõpilasel on õigus olla valitud kooli hoolekogusse.

6.3.4 Kasutada klassivälises tegevuses tasuta oma kooli ruume, raamatukogu, õppe- ja tehnilisi vahendeid. 

6.3.5 Saada sõidu- ja muid soodustusi Vabariigi Valitsuse ja kohaliku omavalitsuse volikogupoolt kehtestatud ulatuses ja korras.

6.3.6 Saada koolist teavet koolikorralduse ja õpilase õiguste kohta, samuti esmast teavet edasiõppimisvõimaluste kohta.

6.3.7 Pöörduda oma õiguste kaitseks haridus- ja teadusministeeriumi, maavanema või lastekaitseorganisatsiooni poole.

 

7. Õpilane on kohustatud: 
7.1 Täitma kooli kodukorra nõudeid.

7.2 Järgima õppedistsipliini – mitte puududa tundidest ilma mõjuva põhjuseta, täitma õpetajate põhjendatud korraldused.

7.3 Suhtuma kooli varasse heaperemehelikult, hoidma kooliruumide, klassis ja kooliõuel puhtust ja korda.

7.4 Hoolitsema kooli hea nime- ja traditsioonide hoidmise eest.

7.5 Täitma kooli töötajate seaduslikke nõudmisi.

7.6 Austama teiste inimeste vaateid, veendumusi, vabadust, väärikust, aitama nooremaid õpilasi.

7.7 Olla korralikult ja puhtalt riides.

7.8 Õppima vastavalt oma võimetele ning omandada vastava klassi õppekavas ettenähtud teadmisi.

 

8. Õpilasel on keelatud: 
8.1 Omavahelistes suhetes kasutada jõudu (kakelda).

8.2 Kasutada ebatsensuursed sõnu.

8.3 Suitsetada kooliruumides.

8.4 Tuua kooli relvi, alkohoolseid jooke, toksilisi- ja narkootilisi aineid, tubakatooteid ning pornograafilist kirjandust.

8.5 Tegelda väljapressimise ja kaasõpilaste hirmutamisega.

8.6 Oma kohustuste mittetäitmise ja distsipliini rikkumise eest võib õpilasele kohaldada järgmisi distsiplinaarmeetmeid:

8.6.1 Õpetaja suuline märkus.

8.6.2 Kooli direktori kirjalik hoiatus.

8.6.3 Kohustama õpilast hüvitama tekitatud materiaalse kahju: kohustada õpilast avalikult vabandama.

8.6.4 12.klassi õpilane arvatakse õppeaasta lõpul õppenõukogu otsusega koolist välja halva õppeedukuse korral.

 

9. Õpilasele võib: 
9.1 Avaldada tunnustust.

9.2 Avaldada kiitust.

 

 

10. Koolitöötajad 
10.1 Koolitöötajad (edaspidi Personal) on pedagoogid ja teised töötajad.

10.2 Kooli personali koosseisu määrab kooli direktor, tuginedes haridus- ja teadusministri määrusega kehtestatud miinimumkoosseisule.

10.3 Personali ülesanded, kohustused, õigused ja vastutus määratakse kindlaks ametijuhendi ja töölepinguga ning töösisekorraeeskirjadega, mis on kooskõlas tööseadusandlusega.

10.4 Õpetajate, direktori asetäitja õppe- ja kasvatusalal ning teiste õppe- ja kasvatusalal töötavate isikute vabade ametikohtade täitmiseks korraldab kooli direktor konkursi, mille läbiviimise korra kinnitab kooli hoolekogu direktori ettepanekul.

 

11. Kooli juhtimine 
11.1 Kooli tööd juhib direktor, kes koordineerib ja korraldab kooli tegevuse eesmärkide ning 
         ülesannete täitmist vastavalt käesolevale põhimäärusele. Direktor kannab vastust kooli 
         üldseisundi ja arengu rahaliste õiguspärase ja otstarbeka kasutamise eest.

11.2.Kooli direktori vaba ametikoha täitmiseks korraldatakse avalik konkurss. Konkursi kuulutab välja ja selle läbiviimise korra kinnitab Narva Linnavalitsus. Konkursi võitnud isiku kinnitab ametisse Narva Linnavalitsus.

11.3.Kooli direktoriga sõlmib, peatab, muudab ja lõpetab töölepingu Narva linnapea või tema 

         volitatud ametiisik.

11.4. Direktor on õigus teha kooli kasuks tehinguid ulatuses, milles see on vajalik tema seaduses sätestatud ülesannete täitmiseks.
11.5. Kooli direktor on kooli seadusjärgne esindaja tema töölepingu kehtivuse ajal. Direktoril on õigus esindada õppeasutust kõigis asutustes ja organisatsioonides.


11.6. Koli direktor:

11.6.1. tagab kooli tulemusliku töö ning kodukorrast kinnpidamise;

11.6.2. juhib kooli õppe- ja kasvatustegevus;

11.6.3. korraldab ja juhib kooli finants-majanduslikku tegevust ning vastutab selle õigsuse eest;

11.6.4. sõlmib füüsiliste ja juriidiliste isikutega lepinguid, mis on vajalikud   kooli normaalsel tegevuse tagamiseks;
11.6.5. omab tööandja õigusi, sõlmib, peatab, muudab ja lõpetab töölepinguid kooli persona-liga;
11.6.6. koostab kooli koosseisunimestiku, mis kinnitatakse Narva  Linnavalitsuse Kultuuri-osakonna juhatja poolt; 

11.6.7. organiseerib pedagoogide kvalifikatsiooni tõstmist ja atesteerimist;
11.6.8. juhatab kooli õppenõukogu;
11.6.9. koostab kooli eelarveprojekti ning tagab eelarve täpse ja otstarbeka täitmise;

11.6.10. annab aru Narva Linna Kultuuriosakonnale, ja kooli hoolekogule;
11.6.11. kinnitab kooli sisekorra eeskirja, asjaajamiskorra ja kooli personali ametijuhendid.


11.7. Direktori äraolekul asendab teda direktori asetäitja õppetöö alal, viimase äraolekul Narva 

         Linnavalitsuse Kultuuriosakonna juhataja poolt käskkirjaga määratud õpetaja.
11.8. Koolil on õppenõukogu - alaliselt tegutsev kollegiaalne juhtimisorgan, mille ülesandeks on 

kooli õppe-ja kasvatustegevuse kindlaksmääramine, analüüsimine, hindamine ja juhtimi-seks vajalike otsuste tegemine.


11.9. Õppenõukogu pädevuse ja tegutsemise määrab haridus- ja teadusminister määrusega.
11.10. Kooli edukaks tööks vajalike tingimuste loomiseks moodustab Narva Linnavalitsus 
           hoolekogu.
11.11. Hoolekogu on alaliselt tegutsev organ, kelle ülesanne on kooli pedagoogide, kohaliku 
  omavalitsuse volikogu, vanemate, vilistlaste ja kooli toetavate organisatsioonide ühis- tegevus kooli õppe- ja kasvatustegevuse jälgimisel ning selleks tegevuseks paremate 
            tinigimuste loomisele kaasaaitamisel.
11.12. Hoolekogu tegutsemise korra kehtestab haridus- ja teadusminister määrusega.

 

12. Finantseerimine. Majandamise ja asjaajamise alused
12.1 Kooli vara moodustavad talle Narva linna poolt sihtotstarbeliseks kasutamiseks ja 

        valdamiseks antud maa, hooned, rajatised, seadmed, inventar ning muu vara.

12.2 Kooli vara valdamine, kasutamine ja käsutamine toimub vastavalt Narva Linnavolikogu poolt vastuvõetud linnavara kasutamise eeskirjale.

12.3 Kooli eelarve kava kiidavad heaks hoolekogu ja Narva Linnavalitsus, eelarve kinnitab Narva Linnavolikogu. Lähtudes kooli õpilaste arvust määratakse kooskõlas riigieelarve seadusega igal aastal riigieelarvest toetus linnaeelarvele kooli pedagoogide töötasu, sotsiaalmaksu, täienduskoolituse ja õpikute soetamisega seotud kulude katmiseks.

12.4 Kool võib saada lisalaekumisi sihtasutustelt ja annetustest. Nende vahendite kasutamine   toimub vastavalt annetaja soovile; kui annetaja oma soovi ära näidanud ei ole, siis kooli direktori otsuse alusel. Kooli eelarve tuludeks on ka käesolevas põhimääruses sätestatud õppekavavälisest tegevusest saadud tulud, mille hinnad kinnitab Narva Linnavalitsus. Lisavahendite kasutamise kohta on direktor kohustatud aru andma hoolekogule ja Kultuuriosakonnale.

12.5 Koolil on riigi ja Narva õigusaktidega ettenähtud korras õigus teha kõrgemalseisvale organile ettepanekuid:

12.5.1 oma bilansis oleva vara müümiseks, ülesandmiseks, bilansist mahakandmiseks;

12.5.2 teenuste osutamiseks juriidilistele ja üksikisikutele vastavalt tellijaga sõlmitud lepinguga 

           määratud tingimustele. Hinnad ja tariifid kehtestatakse Narva Linnavalitsuse poolt;

12.5.3 kooli remondiks, renoveerimiseks ja ümberehitamiseks ning uusehitusteks.

12.6 Kool hoiab vastavalt eelarve ja eelarveväliste vahenditega määratud võimalustele korras 

        ruumid, territooriumi, inventari ja õppevahendid.

12.7 Koolis peetavate kohustuslike dokumentide loetelu ja vormid, samuti nende täitmise korra 

        kehtestab haridus- ja teadusminister määrusega.

12.8 Kool esitab oma tegevuse kohta statistilise ja eelarve täitmise aruande rahandusministri 

        määrusega kehtestatud korras ning tähtaegadeks.

12.9 Kooli asjaajamine toimub kooskõlas asjaajamist korraldavatele õigusaktidele.

 

13. Ümberkorraldamine, ümberkujundamine ja tegevuse lõpetamine
13.1 Kooli korraldab ja kujundab ümber või lõpetab tegevuse Linnavolikogu otsuse alusel 

        Linnavalitsus riigi ja Narva õigusaktidega kehtestatud korras.

13.2 Kooli ümberkorraldamise, ümberkujundamise või tegevuse lõpetamise otsus tehakse 

         arvestusega, et sellest on võimalik teavitada kirjalikult Haridus- ja teadusministeeriumi, 

         maavanemat, kooli ja vanemaid ning õpilasi vähemalt kuus kuud enne uue õppeaasta algust.

13.3 Kooli ümberkorraldamine, ümberkujundamine või tegevuse lõpetamine toimub pärast 

        õppeperioodi lõppu.

 

14. Rakendussätted

14.1. Narva Linnavalitsuse 05.06.1996.a. korraldus nr 824-k  “Narva Õhtukeskkooli põhikirja kinnitamine” tunnistada kehtetuks.

14.2. Määrus jõustub seadusega sätestatud korras.

 

 

 

 

 

 

Tarmo Tammiste

Linnapea                                                                              Ants Liimets

                                                                                             Linnasekretär 

 

 

 

